ജമ്മുകശ്മീരില് ഭീകരനെ വധിച്ച് സൈന്യം കൊല്ലപ്പെട്ടത് ജെയ്ഷെ കമാന്ഡര് അവന്തിപോറ: ജമ്മുകശ്മീരില് ഭീകരനെ വധിച്ച് സൈന്യം. അവന്തി പോറയിലെ ത്രാള് മേഖലയില് നടന്ന ഏറ്റുമുട്ടലില് ജെയ്ഷെ കമാന്ഡറായ ഷാം സോഫിയാണ് വധിക്കപ്പെട്ട തെന്ന് ഐ.ജി.വിജയ്കുമാര് പറഞ്ഞു. ഇതോടെ രണ്ടു ദിവസത്തിനിടെ ആറാമത്തെ ഭീകരനാണ് കശ്മീരില് വധിക്കപ്പെട്ടത്. തില്വാനി കോളനിഭാഗത്താണ് സൈന്യം റെയ്ഡ് നടത്തിയത്. ത്രാള് മേഖലയിലില് ഭീകരരു ണ്ടെന്ന സൂചനയുടെ അടിസ്ഥാനത്തിലാണ് ജമ്മുകശ്മീര് പോലീസും സി.ആര്.പി.എഫ് സൈനികരും പ്രദേശം വളഞ്ഞതെന്ന് പോലീസ് അറിയിച്ചു. ഷോപ്പിയാനിലെ വനപ്രദേശം കേന്ദ്രീകരിച്ചിരുന്ന അഞ്ച് ഭീകരരെ വധിച്ച് സൈനിക നടപടി തുടരുന്നതിനിടെയാണ് അവന്തിപോറയില് കൊടുംഭീകരനെ വധിക്കാന് സൈന്യത്തിന് സാധിച്ചത്.